Diari Oficial de la Generalitat Valenciana


Sumari del DOGV 4747, del 06-05-2004 (2004/4162)

Informació pública amb el text resumit de cinc resolucions del secretari autonòmic de Justícia i Interior de la Conselleria de Justícia i Administracions Públiques, per la qual s'acorda la inscripció en el Registre de Fundacions de la Comunitat Valenciana de les entitats següents: Fundació Salud Mental y Adolescencia Hebe de la Comunitat Valenciana; Fundació Caixa d'Elx, Rural Caja, Fundació de la Comunitat Valenciana; Fundació Retfa de la Comunitat Valenciana; Fundació de la Comunitat Valenciana Marc-Abel y Evelyne, i Fundació de la Comunitat Valenciana Juan Comes.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4747

Data del DOGV
:   06-05-2004

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2004/4162


Data del document
:   20-04-2004

Organisme emissor
:   Conselleria de Justícia i Administracions Públiques

Tipus de document
:   Resolució

Descriptors 

:   * fundació
    * registre de documents

Informació pública amb el text resumit de cinc resolucions del secretari autonòmic de Justícia i Interior de la Conselleria de Justícia i Administracions Públiques, per la qual s'acorda la inscripció en el Registre de Fundacions de la Comunitat Valenciana de les entitats següents: Fundació Salud Mental y Adolescencia Hebe de la Comunitat Valenciana; Fundació Caixa d'Elx, Rural Caja, Fundació de la Comunitat Valenciana; Fundació Retfa de la Comunitat Valenciana; Fundació de la Comunitat Valenciana Marc-Abel y Evelyne, i Fundació de la Comunitat Valenciana Juan Comes. [2004/X4162]
  
En compliment del que disposa l'article 29. h) de la Llei 8/98, de 9 de desembre, de la Generalitat Valenciana, de Fundacions de la Comunitat Valenciana, en què s'establix com a funció específica del Protectorat ?donar publicitat a l'existència i activitats de les fundacions?, s'indica el següent:
  
Primer. Per Resolució de data 4 de març de 2004, del secretari autonòmic de Justícia i Interior, de la Conselleria de Justícia i Administracions Públiques, es va acordar inscriure al Registre de Fundacions de la Comunitat Valenciana l'entitat denominada Fundació Salud Mental y Adolescencia Hebe de la Comunitat Valenciana i classificar-la de caràcter d'investigació. El seu domicili radicarà a València, carrer Salamanca, 53, 2n, pta. 4a.
  
El principal fi de la Fundació Salud Mental y Adolescencia Hebe de la Comunitat Valenciana- és desenvolupar projectes dirigits a l'atenció, docència i investigació, en salut mental, dels adolescents i els joves adults.
  
Amb esta finalitat, realitza activitats interdisciplinàries que promouen l'assistència, la docència, la divulgació i la investigació en el camp de la salut mental, i porta a terme accions per a la protecció, la conservació, el restabliment i la rehabilitació de la salut mental dels adolescents i els joves adults, de les seues famílies, dels grups humans, de les institucions i de les comunitats en què estan immersos.
  
Les activitats de la Fundació es desenvolupen en les següents àrees:
  
Àrea d'atenció clínica
  
A. Oferir el diagnòstic, l'orientació, la prevenció i el tractament de trastorns psíquics en adolescents i joves adults, amb distintes formes d'intervenció:
  
- Consultes diagnòstiques i d'orientació als adolescents i a les seues famílies.
  
- Entrevistes psicoterapèutiques i grups operatius en situacions de crisis evolutives o accidentals.
  
- Psicoteràpia psicoanalítica individual.
  
- Psicoteràpia familiar.
  
- Psicoteràpia de grup.
  
- Psicodrama.
  
- Terapèutica psicofarmacològica.
  
B. Crear i desenvolupar una Unitat d'Intervenció en Crisi.
  
C. Crear un hospital de dia per a adolescents i joves adults.
  
Àrea d'atenció institucional
  
- Oferir servicis d'anàlisi i assessorament tècnic de la conflictiva que es desenvolupa en institucions d'atenció i servici als adolescents i joves adults com a centres de salut, centres educatius, universitats, centres de planificació familiar, etc., així com la supervisió clínica als centres d'atenció sanitària als adolescents i joves adults.
  
- Desenvolupar programes de salut mental, d'educació i de servicis socials.
  
Àrea d'atenció comunitària
  
- Realitzar activitats d'informació educació per a la salut mitjançant cursos, conferències i debats dirigits a diferents sectors de la població.
  
- Oferir assessorament i suport tècnic en assumptes relacionats amb la salut mental dels adolescents i joves adults, a organitzacions comunitàries i d'usuaris.
  
- Col·laboració, relació i foment d'esta amb altres institucions que tinguen com a finalitat l'èxit d'un major benestar psicosocial dels adolescents i joves adults.
  
Àrea de docència i investigació
  
- Realitzar activitats de formació permanent per a professionals i especialistes en salut mental de l'adolescent i el jove adult.
  
- Desenvolupar programes docents orientats a fomentar la formació, en salut mental de l'adolescent i el jove adult, de professionals de la salut, de l'educació, dels servicis socials i d'altres agents comunitaris.
  
- Organitzar cursos i espais d'aprenentatge teoricopràctics per a estudiants universitaris interessats en la salut mental de l'adolescent i el jove adult.
  
- Portar a terme projectes d'investigació teoricoclínics i epidemiològics, amb els mètodes i tècniques de les distintes disciplines que formen el camp de la salut mental.
  
Àrea de publicacions
  
- Editar una publicació periòdica Papers de l'adolescència, que done informació dels distints treballs teoricoclínics, educatius, d'investigació sociològica, etc.
  
- Publicar i difondre, per diversos mitjans ?la publicació periòdica, la creació d'una pàgina web-- els continguts de les activitats docents i d'investigació que es facen a la Fundació.
  
- Donar suport als professionals i institucions que demanen col·laboració per a difondre treballs científics d'interés per a la salut mental de l'adolescent, i assessorar-los.
  
- Traduir i publicar treballs escrits en altres llengües sobre l'adolescència.
  
- Crear una biblioteca i afavorir la realització de material bibliogràfic i audiovisual en el camp de la salut mental de l'adolescent i el jove adult, per a fomentar la seua difusió social.
  
- Convocar un premi anual per al millor treball d'investigació sobre l'adolescència, des del punt de vista sociològic, psicològic, antropològic, fisiològic, metge o educatiu.
  
La Fundació desenvoluparà els seus fins d'acord amb els mitjans econòmic que compte i a través de les activitats que es concretaran en programes aprovats en cada cas pel Patronat.
  
La Fundació iniciarà projectes que aporten respostes noves a les necessitats, en salut mental, dels adolescents i joves adults, poc o mal atesos per la societat.
  
La prevenció dels trastorns i de les patologies, la millora de les condicions de vida dels adolescents i joves adults, vulnerables o malalts psíquicament, constituïxen dos objectius fonamentals de la seua acció.
  
La Fundació tindrà plena llibertat per a reglar, discrecionalment, la forma, manera, sistema, quantia i moment de portar a terme les activitats de foment i protecció ressenyades. Els seus actes i decisions en l'àmbit de les seues funcions i finalitats seran definitius i inapel·lables.
  
Es prohibix, expressament, que qualsevol persona o organisme, de dret privat o de dret públic, s'atribuïsca, assumisca, s'arrogue o intervinga les funcions de la Fundació, o pretenga fer-ho deixant a un costat, clar està, l'actuació del Protectorat estatal o de les comunitats autònomes, si és procedent, dins del seu marc i finalitat.
  
La Fundació es constituïx a favor de col·lectivitats indeterminades, és a dir, de la societat en general, si bé els beneficiaris concrets poden ser aquelles persones que es facen creditores a les subvencions, premis o ajudes que siguen atorgats pel Patronat, sense que en la seua convocatòria o resolució hi haja cap discriminació per raó de sexe, religió o nacionalitat i, en tot cas, atenent criteris d'objectivitat i imparcialitat.
  
Segon. Per Resolució de data 17 de març de 2004, del secretari autonòmic de Justícia i Interior de la Conselleria de Justícia i Administracions Públiques, es va acordar inscriure al Registre de Fundacions de la Comunitat Valenciana la denominada Fundació Caixa d'Elx, Rural Caja, Fundació de la Comunitat Valenciana, classificar-la de caràcter cultural i de foment de l'economia social. El seu domicili radicarà a Elx, plaça de Baix, 8.
  
La Fundació portarà a terme i promourà tot tipus d'activitats d'interés general, el desenvolupament de la cultura empresarial i la promoció d'iniciatives econòmiques de la ciutat d'Elx i el foment del cooperativisme, en l'entorn a què esta estenga el seu àmbit d'actuació.
  
Per al compliment de l'objecte anteriorment referit, la Fundació desenvoluparà les activitat següents:
  
1. Gestionar la part del fons per a la formació i promoció cooperativa que li estiguera assignada per Caixa d'Elx, conforme a la normativa vigent, i se li aplicaran les dotacions que a l'efecte acorde anualment l'Assemblea General de dita Caixa a la formació dels socis i treballadors de la cooperativa, en els principis i tècniques cooperatives, econòmiques i professionals; la promoció de les relacions intercooperatives, la difusió del cooperativisme i la promoció cultural, professional i social de l'entorn local o de la comunitat en general, igual que qualsevol altra finalitat autoritzada per la legislació vigent en cada moment.
  
2. Promoure determinades iniciatives empresarials que afavorisquen especialment el progrés econòmic i social de la ciutat, a través del desenvolupament d'una cultura empresarial basada en la qualitat, la innovació i la creativitat, les noves tecnologies de la informació, la col·laboració i cooperació publicoprivada, la gestió del coneixement i la responsabilitat social.
  
3. Fomentar la formació de l'empresariat local.
  
4. Impulsar determinats projectes econòmics de la ciutat, per la seua especial rellevància i repercussions.
  
5. Col·laborar amb les universitats d'Elx per a crear una cultura empresarial en els seus alumnes i per a donar suport a la integració universitària amb els sectors economicolocals, així com amb qualssevol altre tipus d'entitats, públiques o privades, relacionades amb la formació i l'entramat empresarial.
  
6. Encoratjar la vida associativa de la ciutat d'Elx i fomentar els valors que són propis de la nostra identitat.
  
7. Donar suport al procés de modernització de l'agricultura il·licitana i promoure el cooperativisme.
  
8. Aconseguir suports econòmics per al desenvolupament de les activitats de la Fundació, de les entitats públiques i privades, de les empreses i de persones a títol individual.
  
9. Formar part del Patronat d'altres fundacions, les finalitats del qual estiguen compreses entre els objectius de la Fundació.
  
10. Finançar, realitzar i impartir seminaris i cursos, de formació o perfeccionament, que es troben en relació amb les necessitats de l'empresa, així com promoure'ls o cooperar a l'establiment d'estos. Donar suport a la realització i difusió d'estudis i investigacions sobre la realitat empresarial de la ciutat.
  
11. Qualssevol altres fins, servicis i activitats benèfiques docents que la Fundació acorde o decidisca i que no hagen quedat indicats, sempre que contribuïsquen a la millora o perfeccionament de la gestió i formació empresarial.
  
Seran potencials beneficiaris de la Fundació tots els qui, directament o indirectament, estiguen relacionats amb la ciutat d'Elx, preferentment els actuals socis de Caixa d'Elx o altres cooperatives de crèdit o entitats de semblants característiques, així com els clients i treballadors d'estes, ja que en la iniciativa i l'esforç d'aquella entitat està l'origen de la present Fundació.
  
La Fundació atorgarà, amb criteris d'imparcialitat, no discriminació i objectivitat, i sempre en forma no lucrativa, els seus beneficis a les persones o entitats que, reunint les condicions expressades anteriorment, estime el Patronat que són legítimes creditores d'estos, d'acord amb les bases, normes o regles que aprove a l'efecte.
  
Ningú no podrà al·legar, davant la Fundació, dret preferent a gaudir dels seus beneficis, ni imposar la seua atribució a persona o entitat determinada.
  
Tercer. Per Resolució de data 29 de març de 2004, del secretari autonòmic de Justícia i Interior, de la Conselleria de Justícia i Administracions Públiques, es va acordar inscriure al Registre de Fundacions de la Comunitat Valenciana l'entitat denominada Fundació Retfa de la Comunitat Valenciana, i classificar-la de caràcter d'assistència social. El seu domicili radicarà a Onil, plaça del Carme, 6, 3r ?D.
  
La Fundació té per objecte la concessió de beques per a estudis universitaris i l'ajuda per a necessitats familiars. Correspon al Patronat de la Fundació determinar la manera en què s'hauran de complir els fins enumerats en este article. Les prestacions de la Fundació s'atorgaran de forma no lucrativa. El desenvolupament de l'objecte de la Fundació s'efectuarà a través d'alguna de les formes següents d'actuació:
  
1. Beques per a estudis universitaris a favor de fills dels empleats abans determinats. Per a la concessió d'estes beques caldrà la carència de mitjans econòmics familiars suficients per a realitzar dits estudis i que estos es realitzen amb un total aprofitament. Cada any es concediran el nombre de beques d'este tipus i per l'import que el Patronat estime convenient, d'acord amb el pressupost de la Fundació. Estes beques es podran renovar anualment a favor de les mateixes persones, sempre que acrediten la carència de mitjans econòmics familiars suficients per a realitzar dits estudis i que estos es realitzen amb total aprofitament.
  
2. Ajudes a favor dels empleats abans determinats, als seus cònjuges i parents en línia recta. Tals ajudes seran per a necessitats familiars destinades a habitatge, tractament de malalties, trasllats laborals, morts en la família i altres necessitats familiars semblants. Cada any es concediran el nombre d'ajudes i per l'import que el Patronat estime convenient, d'acord amb el pressupost de la Fundació.
  
Seran potencials beneficiaris de la Fundació les persones que siguen o hagen sigut empleats, amb contracte de treball indefinit, formalitzat directament amb qualssevol de les empreses del grup Famosa i de la mercantil Playmobil Ibérica, SA. Dits contractes de treball hauran d'haver sigut formalitzats amb qualssevol de les empreses del grup Famosa abans del dia dènou de novembre de dos mil dos; i amb la mercantil Playmobil Ibérica, SA. Durant el temps en què part del capital d'esta era propietat d'alguna de les empreses del grup Famosa. L'àmbit personal s'estén també als cònjuges i parents en línia recta de dits empleats.
  
La Fundació atorgarà, amb criteris d'imparcialitat, objectivitat i no discriminació els seus beneficis a les persones que, reunint les condicions expressades anteriorment, estime el Patronat que són legítims creditors d'estos, d'acord amb les bases, normes o regles que establisca a l'efecte.
  
Ningú no podrà al·legar davant la Fundació dret preferent a gaudir dels seus beneficis, ni imposar la seua atribució a persona o entitat determinada.
  
Quart. Per Resolució de data 29 de març de 2004, del secretari autonòmic de Justícia i Interior, de la Conselleria de Justícia i Administracions Públiques, es va acordar inscriure, al Registre de Fundacions de la Comunitat Valenciana, la Fundació de la Comunitat Valenciana Marc-Abel y Evelyne, i classificar-la de caràcter cultural. El seu domicili radicarà a Altea, a Vil·la Gadea.
  
La Fundació tindrà per objecte l'exposició, desenvolupament i coneixement de les Belles Arts, finalitat que es concreta, sense exclusió, en les següents activitats:
  
A) Exposició permanent de l'obra artística i intel·lectual del mestre L. Marc-Abel, així com periòdiques i itinerants, d'este i d'altres autors de qualsevol època i estil.
  
B) Impartir conferències. Organitzar congressos i seminaris sobre les activitats precitades i objecte de la Fundació, amb els mitjans de comunicació i expressió necessaris i convenients. Impartir i organitzar cursos docents.
  
C) Concedir premis extraordinaris a estudiants, professionals o autodidactes de Belles Arts, amb les condicions reglades per la mateixa Fundació.
  
D) Divulgació, edició i publicació, sobre temes relacionats amb l'objecte de la Fundació.
  
E) Reproducció en pòsters, postals i diapositives, de l'obra de Marc-Abel, per tal que la seua comercialització supose ingressos o beneficis que revertisquen en el sosteniment de la Fundació.
  
Seran potencials beneficiaris de la fundació la societat en general.
  
La Fundació atorgarà, amb criteris d'imparcialitat, no discriminació i objectivitat, i sempre en forma no lucrativa, els seus beneficis a les persones o entitats que, reunint les condicions expressades anteriorment, estime el Patronat que són legítims creditors d'estos, d'acord amb les bases, normes o regles que aprove a l'efecte.
  
Ningú no podrà al·legar, davant la Fundació, dret preferent a gaudir dels seus beneficis, ni imposar la seua atribució a persona o entitat determinada.
  
Cinqué. Per Resolució de data 29 de març de 2004, del secretari autonòmic de Justícia i Interior, de la Conselleria de Justícia i Administracions Públiques, es va acordar inscriure, al Registre de Fundacions de la Comunitat Valenciana, l'entitat denominada Fundació de la Comunitat Valenciana Juan Comes, i classificar-la de caràcter d'assistència social. El seu domicili radicarà a Aldaia, carrer Sant Miquel, 27, baixos.
  
La Fundació té per objecte la promoció, divulgació, atenció, cura, assistència i educació, a tots els nivells, de disminuïts psíquics.
  
Correspon al Patronat de la Fundació determinar la manera en què s'hauran de complir els fins enumerats en este article. Les prestacions de la Fundació s'atorgaran de forma no lucrativa.
  
El desenvolupament de l'objecte de la Fundació s'efectuarà a través d'alguna de les formes següents d'actuació:
  
A) Activitats d'informació, promoció i divulgació de la fundació
  
- Confecció de targetes de la Fundació.
  
- Confecció del segell identificador de la Fundació.
  
- Creació de tríptics informatius sobre la creació, objecte i fins de la Fundació.
  
- Publicació de butlletins anuals periòdics sobre aspectes d'informació general i específics, relacionats amb el contingut de la Fundació i relació de les activitats desenvolupades.
  
- Disseny d'una pàgina web.
  
B) Desenvolupament de programes
  
- Programa de respir familiar.
  
- Programa de psicomotricitat.
  
- Programa d'oci i temps lliure.
  
- Programa d'esports.
  
- Ludoteca.
  
C) Desenvolupament de tallers
  
- Taller d'Activitats Socials:
  
a) Tècniques de presentació.
  
b) Desenvolupament de la comunicació.
  
c) Destreses de l'entorn físic.
  
- Taller d'Autonomia Personal:
  
a) Cuina bàsica.
  
b) Primers auxilis.
  
c) Prevenció de riscs en la llar.
  
- Taller d'Informàtica.
  
- Taller de Jardineria.
  
D) Escola de pares
  
- Orientació i informació.
  
- Servicis jurídics.
  
- Seminaris.
  
- Formació de pares, familiars i tutors legals.
  
- Assessorament familiar.
  
- Videofòrum
  
- Actuacions puntuals sobre demandes i necessitats concretes.
  
Seran potencials beneficiaris de la Fundació els disminuïts psíquics domiciliats en el seu àmbit d'actuació.
  
La Fundació atorgarà amb criteris d'imparcialitat, objectivitat i no discriminació els seus beneficis a les persones o entitats que, reunint les condicions expressades anteriorment, estime el Patronat que són legítims creditors d'estos, d'acord amb les bases, normes o regles que establisca a l'efecte.
  
Ningú no podrà al·legar, davant la Fundació, dret preferent a gaudir dels seus beneficis, ni imposar la seua atribució a persona o entitat determinada.